ຄອບຄົວປາກີສຖານ ຕໍ່ສູ້ ປະເພນີຍົກລູກສາວໃຊ້ໜີ້ ຫຼື Swara (ວີດິໂອ)
ນາງນ້ອຍ Asma ມີອາຍຸໄດ້ພຽງສີ່ປີ ເວລາພໍ່ຂອງນາງ ບໍ່ຍອມຍົກນາງ ໃຫ້ແກ່ຄອບຄົວນຶ່ງ ແທນຕົວຜູ້ເອື້ອຍ ​ເພື່ອ​ຄັດ​ໜີ້.
ໃນໄລຍະບໍ່ເທົ່າປີຜ່ານມານີ້ ປາກີສຖານໄດ້ຮັບຜ່ານກົດໝາຍ ຫຼາຍສະບັບ ເພື່ອພິທັກປົກປ້ອງແມ່ຍິງບໍ່ໃຫ້ຖືກເອົານໍ້າກົດສາດ ໃສ່ໜ້າຂອງພວກເຂົາເຈົ້າ ຫຼືບໍ່ກໍຖືກຂ້າເພື່ອຮັກສາກຽດຂອງ ຄອບຄົວ ເຖິງແມ່ນມີກົດໝາຍຫ້າມແລ້ວກໍຕາມ ການກະທໍາ ຮຸນແຮງຕໍ່ພວກແມ່ຍິງກໍຍັງມີຢູ່ຕໍ່ມາ ແຕ່ກໍມີເລຶ່ອງລາວຂອງ ຫລາຍໆຄົນທີ່ລຸກຂຶ້ນຕໍ່ສູ້ ເມື່ອກົດໝາຍບໍ່ສາມາດຊ່ວຍພວກ ເຂົາເຈົ້າໄດ້ ຜູ້ສື່ຂ່າວວີໂອເອ Sharon Behn ລາຍງານຈາກເມືອງ Peshawar ກ່ຽວ ກັບຄອບຄົວນຶ່ງທີ່ພໍ່ຂອງເຂົາເຈົ້າເສຍຊີວິດ ຍ້ອນພະຍາຍາມປ້ອງກັນບໍ່ໃຫ້ລູກສາວຂອງ ຕົນຖືກໃຊ້ເປັນຕົວຊໍາລະຂໍ້ຂັດແຍ້ງກັນກັບອີກຄອບຄົວນຶ່ງ ນາງນ້ອຍ Asma ມີອາຍຸໄດ້ພຽງສີ່ປີ ເວລາພໍ່ຂອງນາງບໍ່ຍອມຍົກນາງ ໃຫ້ແກ່ຄອບຄົວນຶ່ງ ຊຶ່ງຄອບຄົວດັ່ງກ່າວແລະພວກເຖົ້າແກ່ຊົນເຜົ່າ ໄດ້ ທວງເອົານາງ Asma ໄປແທນຕົວຜູ້ ເອື້ອຍ ທີ່ໄດ້ຖືກມອບໃຫ້ຄອບຄົວນັ້ນເພື່ອຄັດໜີ້ ແລະໄດ້ຫຼົບໜີໄປ ຫຼັງຈາກຖືກຂົ່ມເຫັງແລະກະທໍາຮຸນແຮງ ແຕ່ພໍ່ຂອງນາງບໍ່ຍອມປະຕິບັດຕາມປະເພນີຊົນເຜົ່າທີ່ເອີ້ນວ່າ Swara ນັ້ນ ແລະກໍໄດ້ຖືກ ສັງຫານພ້ອມກັບລູກຊາຍຄົນນຶ່ງ ໃນການແກ້ແຄ້ນຂອງຄອບຄົວຄູ່ກໍລະນີ ນາງໝ້າຍ Bakht Jana ຍັງຈື່ໄດ້ດີເຫດການໃນຄືນນັ້ນ ເວລາພວກເຖົ້າແກ່ຊົນເຜົ່າຕັດ ສິນ ໃຫ້ນາງຍົກລູກສາວໃຫ້ອີກຄອບຄົວນຶ່ງ ນາງໝ້າຍ Bakht Jana ເວົ້າວ່າ: ນາງໝ້າຍ Bakht Jana ແລະລູກໆທີ່ຍັງເຫລືອອີກ 11 ຄົນ ຕ້ອງໄດ້ຫຼົບໜີອອກຈາກໝູ່ ບ້ານໄປຢູ່ບ່ອນອື່ນ Hafiz ur Rehman ລູກຊາຍຂອງລາວ ເວົ້າວ່າ ບໍ່ຄວນມີ ປະເພີນີ Swara ຢູ່ໃນປາກີສ ຖານ ທ້າວ Rehman ເວົ້າວ່າ ທ່ານ Riaz Fatihana ສະມາຊິກສະພາ ເວົ້າວ່າ ລັດຖະບານກໍໄດ້ຮັບຜ່ານກົດໝາຍ ເພື່ອປົກປ້ອງພວກແມ່ຍິງນີ້ໄປແລ້ວ ແຕ່ບັນຫາແມ່ນນອນຢູ່ ໃນລະດັບທ້ອງຖິ່ນ ສະມາຊິກສະພາ Fatihana ເວົ້າວ່າ: ຄວາມຄິດທີ່ຖືພວກແມ່ຍິງວ່າ ເປັນຊັບສິນເພື່ອແລກປ່ຽນໃຊ້ໜີ້ສິນນັ້ນ ເປັນເລຶ່ອງທີ່ມີຢູ່ ຢ່າງແຜ່ຫຼາຍທີ່ສຸດຢູ່ໃນເຂດຊົນເຜົ່າທາງພາກຕາເວັນຕົກສຽງ ເໜືອ ແລະຕາເວັນຕົກສຽງ ໃຕ້ ແລະເຂດທີ່ມີລະບົບການປົກຄອງແບບເຈົ້າຂຸນມູນນາຍຂອງຊົນເຜົ່າ ຂອງປາກີສຖານ ແຕ່ ທ່ານນາງ Farzana Bari ສາສະດາຈານຝ່າຍເພດສຶກສາ ກ່າວວ່າ ຄວາມຄິດ ທີ່ວ່າ ແມ່ຍິງເປັນພົນລະເມືອງຊັ້ນສອງນັ້ນ ແມ່ນໄດ້ຖືກຊຶມຊັບ ເຂົ້າຢູ່ໃນສັງຄົມໂດຍເຕັມແລ້ວ ສາສະດາຈານ ບາຣີ ເວົ້າວ່າ: ເຖິງແມ່ນຈະປະສົບກັບຄວາມລໍາບາກຍ້ອນປະເພນີນີ້ກໍຕາມ ແຕ່ທ້າວ Rehman ກໍ ກ່າວວ່າ ຕົນກໍາລັງພະຍາຍາມຊຸກຍູ້ໃຫ້ຄົນອື່ນໆ ຈົ່ງພາກັນລຸກຂຶ້ນຕໍ່ສູ້ເພື່ອສິດທິຂອງ ລູກສາ ວ ແລະເອື້ອຍນ້ອງຂອງພວກເຂົາເຈົ້າ ດັ່ງທີ່ຄວບຄົວຂອງລາວໄດ້ຢືນຢັດເພື່ອ ນ້ອງສາວ Asma ຂອງລາວນັ້ນ